**ΑΠΟΣΠΑΣΜΑ ΑΠΟ ΤΗΝ ΥΠ’ΑΡΙΘΜ. 42/2022 ΑΠΟΦΑΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΔΣ ΤΗΣ ΣΧΟΛΙΚΗΣ ΕΠΙΤΡΟΠΗΣ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΔΗΜΟΥ ΚΙΛΚΙΣ.**

**6ο ΔΗΜΟΤΙΚΟ ΣΧΟΛΕΙΟ ΚΙΛΚΙΣ  
ΟΡΟΙ ΔΙΑΓΩΝΙΣΜΟΥ**

**Α.**

**- Προκηρύσσει δημόσιο πλειοδοτικό διαγωνισμό** με σφραγισμένες προσφορές για την ανάδειξη πλειοδότη μίσθωσης του κυλικείου του  **6ου Δημοτικού Σχολείου Κιλκίς ( 215 μαθητές),** τον οποίο θα διενεργήσει η παρακάτω αναφερόμενη τριμελής επιτροπή που συστήθηκε με την υπ'αριθμ. **98/11-11-2022** απόφαση Προέδρου :

- Διευθυντής ή Διευθύντρια του Σχολείου.

- Εκπρόσωπος του Δήμου Κιλκίς στη Σχολική Επιτροπή.

- Εκπρόσωπος Συλλόγου Γονέων και Κηδεμόνων του Σχολείου.

**- Καθορίζει τους όρους διαγωνισμού ως εξής:**

**1. Τόπος-χρόνος του διαγωνισμού και ημερομηνία κατάθεσης προσφορών**

Ο διαγωνισμός θα γίνει στο γραφείο της Σχολικής Επιτροπής Πρωτοβάθμιας Εκπαίδευσης στην Γ.Καπέτα 17 στις  **22 Δεκεμβρίου 2022 ημέρα Πέμπτη και ώρα 10.30**  Οι φάκελοι με τα απαραίτητα δικαιολογητικά και τις προσφορές θα πρέπει να κατατεθούν στο γραφείο της Σχολικής Επιτροπής Πρωτοβάθμιας Εκπαίδευσης αποκλειστικά, την ίδια μέρα του Διαγωνισμού, δηλαδή στις  **22 Δεκεμβρίου 2022 ημέρα Πέμπτη και μέχρι τις 10.00**

**2. Δικαίωμα συμμετοχής έχουν**

α) Φυσικά πρόσωπα καθώς και δημοτικά νομικά πρόσωπα.

β) Πολίτες των κρατών – μελών της Ευρωπαϊκής Ένωσης, γνώστες της Ελληνικής γλώσσας.

Δε γίνονται δεκτοί στο διαγωνισμό

α) Όσοι απασχολούνται στο δημόσιο ή σε Ν.Π.Δ.Δ. με οποιαδήποτε εργασιακή σχέση.

β) Συνταξιούχοι.

γ) Όσοι έχουν κώλυμα διορισμού στο Δημόσιο.

δ) Όσοι είναι ανάδοχοι εκμετάλλευσης άλλου κυλικείου Δημόσιου ή Ιδιωτικού Σχολείου

**3. Δικαιολογητικά συμμετοχής-Τρόπος υποβολής προσφοράς**

α) Έγγραφη αίτηση με πλήρη στοιχεία του διαγωνιζομένου (σχετικό υπόδειγμα επισυνάπτεται).

β) Έγγραφη οικονομική προσφορά για το κατά μαθητή ποσό, η οποία θα τοποθετείται σε ξεχωριστό από τα άλλα δικαιολογητικά κλειστό αδιαφανή φάκελο, καθαρογραμμένη χωρίς ξύσματα, σβησίματα, προσθήκες, διορθώσεις. Η προσφορά αυτή δεν θα είναι μικρότερη των τεσσάρων (4) Ευρώ).

γ) Πιστοποιητικό προϋπηρεσίας σε εκμίσθωση σχολικού κυλικείου από την αντίστοιχη σχολική επιτροπή αν υπάρχει.

δ) Υπεύθυνη δήλωση του Ν. 1599/1986, ότι ο συμμετέχων δεν έχει εκκρεμείς αρρύθμιστες οφειλές προς τη Σχολική Επιτροπή Πρωτοβάθμιας Εκπαίδευσης Δήμου Κιλκίς (σχετικό υπόδειγμα επισυνάπτεται).

ε) Πιστοποιητικό πολυτεκνίας από τον αρμόδιο φορέα.

στ) Πιστοποιητικό φορολογικής ενημερότητας.

ζ) Πιστοποιητικό Εισαγγελίας ότι δεν είναι φυγόποινος ή φυγόδικος.

η) Πιστοποιητικό Ποινικού Μητρώου.

θ) Ποσό εγγύησης **300,00 Ευρώ**, το οποίο θα τοποθετηθεί σε ξεχωριστό φάκελο , εκτός του σφραγισμένου φακέλου προσφοράς και θα παραδοθεί ιδιοχείρως μαζί με αυτόν κατά την υποβολή της προσφοράς.

Η εγγύηση αυτή θα επιστραφεί στον ενδιαφερόμενο μετά την κατακύρωση του διαγωνισμού πλην αυτού στον οποίο θα κατακυρωθεί ο διαγωνισμός και θα επιστραφεί άτοκα μετά τη λήξη της σύμβασης

ι) Υπεύθυνη δήλωση του ν. 1599/1986 ότι δεν είναι ανάδοχος εκμετάλλευσης άλλου Κυλικείου δημόσιου ή ιδιωτικού σχολείο , ότι δεν έχει καταθέσει προσφορά σε διαγωνισμό κυλικείου που βρίσκεται σε εξέλιξη , ότι πληροί τις προϋποθέσεις των διατάξεων με θέμα «Λειτουργία κυλικείων Δημοσίων Σχολείων» και ότι αποδέχεται πλήρως και ανεπιφύλακτα όλους τους όρους της διακήρυξης της μίσθωσης, (σχετικό υπόδειγμα επισυνάπτεται).

ια) πιστοποιητικό δημόσιας αρχής από το οποίο να προκύπτει η ιδιότητα γονέα μονογονεϊκής οικογένειας,   
ιβ) πιστοποιητικό του ΕΦΕΤ

Όλα τα παραπάνω ( **δικαιολογητικά συμμετοχής** και **φάκελος οικονομικής προσφοράς**), θα τοποθετούνται σε ένα ενιαίο σφραγισμένο φάκελο με την ένδειξη  **«Προσφορά για το Διαγωνισμό για την μίσθωση κυλικείου του 6ου  Δημοτικού Σχολείου Κιλκίς»**

Στον φάκελο αυτόν θα πρέπει νααναγράφονται τα πλήρη στοιχεία του συμμετέχοντα στον Διαγωνισμό καθώς και τα στοιχεία επικοινωνίας.

**4. Διάρκεια μίσθωσης**

Η διάρκεια μίσθωσης ορίζεται για εννέα (9) έτη. Αρχίζει από την υπογραφή της σύμβασης και λήγει την 30/06/2031.

**5. Καταβολή μισθώματος**

Η καταβολή του μισθώματος θα γίνεται σε τρεις (3) δόσεις. Η πρώτη δόση στις 30 Νοεμβρίου, η δεύτερη στις 28 Φεβρουαρίου και η τρίτη στις 31 Μαΐου. Θα λαμβάνεται πάντα υπόψη ο αριθμός των φοιτούντων μαθητών κατά το σχολικό έτος που πληρώνονται οι δόσεις.

**6. Ο πλειοδότης που θα αναλάβει την εκμετάλλευση του κυλικείου θα πρέπει να γνωρίζει ότι:**

α) Απαγορεύεται η υπεκμίσθωση του κυλικείου ή η παραχώρηση σε άλλο άτομο

β) Είναι υποχρεωτική η χρησιμοποίηση ταμειακής μηχανής

γ) Είναι υποχρεωτική η ασφάλιση στον ΕΦΚΑ.

δ) Για τη λειτουργία του κυλικείου απαιτείται η έκδοση σχετικής αδείας

ε) Τα προς πώληση προϊόντα είναι αυτά που αναφέρονται και ορίζονται από την Υγ. Διάταξη Υ1γ/ Γ.Π/οικ 81025/27.08.2013 (ΦΕΚ 2135/29.08.2013 τεύχος Β’).

στ) Θα πρέπει να συμμορφώνεται πλήρως προς τις υποδείξεις της επιτροπής ελέγχου του κυλικείου και του Δ/ντή του σχολείου

ζ) Είναι υποχρεωμένος να καθαρίζει τον αύλειο χώρο από προϊόντα που πωλούνται στο κυλικείο

η) Σε περίπτωση που την εκμετάλλευση του κυλικείου αναλάβει η καθαρίστρια του σχολείου, απαγορεύεται να καθαρίζει τους χώρους του σχολείου κατά τη διάρκεια λειτουργίας του κυλικείου. Ο καθαρισμός θα γίνεται μετά το ωράριο λειτουργίας του κυλικείου.

θ) Από την **1η Φεβρουαρίου 2021** οι φορείς της Γενικής Κυβέρνησης, όπως ορίζεται στην [περ. β΄ της παρ. 1 του άρθρου 14 του ν. 4270/2014 (Α΄ 143)](https://dimosnet.gr/blog/laws/%ce%ac%cf%81%ce%b8%cf%81%ce%bf-14-%ce%bf%cf%81%ce%b9%cf%83%ce%bc%ce%bf%ce%af-%ce%ac%cf%81%ce%b8%cf%81%ce%b1-2-%ce%ba%ce%b1%ce%b9-62-%ce%bf%ce%b4%ce%b7%ce%b3%ce%af%ce%b1%cf%82-201185%ce%b5%ce%b5/) υποχρεούνται να περιλαμβάνουν στα έγγραφα των συμβάσεων, οι οποίες καταρτίζονται δυνάμει προκήρυξης που δημοσιεύεται μετά την ως άνω ημερομηνία και έχουν ως αντικείμενο τη μίσθωση ή εκμετάλλευση ή παροχή υπηρεσιών λειτουργίας κυλικείων, **όρο περί απαγόρευσης** της προμήθειας, της χρήσης και της διάθεσης από τον ανάδοχο της σύμβασης των **πλαστικών προϊόντων** μίας χρήσης της [παρ. 1 του άρθρου 5 του Ν.4736/20](https://dimosnet.gr/blog/laws/%ce%ac%cf%81%ce%b8%cf%81%ce%bf-5-%cf%80%ce%b5%cf%81%ce%b9%ce%bf%cf%81%ce%b9%cf%83%ce%bc%ce%bf%ce%af-%cf%84%ce%b7%cf%82-%ce%b4%ce%b9%ce%ac%ce%b8%ce%b5%cf%83%ce%b7%cf%82-%cf%83%cf%84%ce%b7%ce%bd-%ce%b1/), καθώς και των προϊόντων που κατασκευάζονται από οξοδιασπώμενη πλαστική ύλη. ([περίπτ.β' παρ. 2 άρθρο 5 Ν.4736/20](https://dimosnet.gr/blog/laws/%ce%ac%cf%81%ce%b8%cf%81%ce%bf-5-%cf%80%ce%b5%cf%81%ce%b9%ce%bf%cf%81%ce%b9%cf%83%ce%bc%ce%bf%ce%af-%cf%84%ce%b7%cf%82-%ce%b4%ce%b9%ce%ac%ce%b8%ce%b5%cf%83%ce%b7%cf%82-%cf%83%cf%84%ce%b7%ce%bd-%ce%b1/" \t "_blank)).

Οι παραπάνω όροι είναι υποχρεωτικοί. Η παράβαση ενός και μόνο όρου από το μισθωτή θα έχει ως συνέπεια την καταγγελία της σύμβασης.

**7. Υπολογισμός μοριοδότησης**

Η μοριοδότηση γίνεται ως εξής:  
Ι. Κάθε προσφορά πολλαπλασιάζεται επί δύο.  
  
II.Για κάθε χρόνο προϋπηρεσίας σε εκμίσθωση σχολικού κυλικείου υπολογίζεται ένα (01) μόριο.   
Το σύνολο των μορίων λόγω προϋπηρεσίας δεν μπορεί να υπερβαίνει τα οκτώ (08)  
  
III.Για την πολυτεκνική ιδιότητα υπολογίζονται μόρια ως ακολούθως:  
-Πολύτεκνος υποψήφιος εκμεταλλευτής κυλικείου: πέντε (05) μόρια  
-Υποψήφιος εκμεταλλευτής κυλικείου προερχόμενος από πολυτεκνική οικογένεια: τρία (03) μόρια  
  
IV.Μονογονεϊκή ιδιότητα: τέσσερα (04) μόρια  
  
V.Πιστοποιημένος από τον ΕΦΕΤ υποψήφιος εκμεταλλευτής κυλικείου: επιπλέον ένα (01) μόριο.  
  
VI.Πιστοποιημένος είτε μέσω ΕΟΠΠΕΠ είτε μέσω εναλλακτικών σχημάτων (ΕΣΥΔ): δύο (02) μόρια. (παρ.1 Κ.Υ.Α. 64321/Δ4/16.05.2008 (ΦΕΚ 1003 /30.05.2008 τεύχος Β), όπως αντικαταστάθηκε με την ΚΥΑ Φ2/1553/129578/Δ1/04.08.2016 (ΦΕΚ 2646/25.08.2016 τεύχος Β’)

Στην περίπτωση που οι πρώτοι στον αριθμό μορίων είναι δύο ή περισσότεροι η Επιτροπή τους ζητάει να προσκομίσουν την επόμενη εργάσιμη ημέρα νέα έγγραφη προσφορά. Η διαδικασία αυτή μπορεί να επαναλαμβάνεται κάθε επόμενη εργάσιμη ημέρα μέχρι να υπάρξει ένας με τον υψηλότερο αριθμό μορίων. (παρ.16 Κ.Υ.Α. 64321/Δ4/16.05.2008 (ΦΕΚ 1003 /30.05.2008 τεύχος Β)

Το ελάχιστο ποσό προσφοράς από τους ενδιαφερομένους ορίζεται στα 4 Ευρώ ανά μαθητή ετησίως (189 εργάσιμες ημέρες) και θα αποτελεί ποσό εκκίνησης κατά τη διαδικασία του σχετικού διαγωνισμού.

Ο προσφέρων θεωρείται ότι αποδέχεται πλήρως και ανεπιφύλακτα όλους τους όρους της διακήρυξης και τις διατάξεις της παρούσης απόφασης. (παρ.12 Κ.Υ.Α. 64321/Δ4/16.05.2008 (ΦΕΚ 1003 /30.05.2008 τεύχος Β) όπως τροποποιήθηκε με την ΚΥΑ Φ2/1553/129578/Δ1/04.08.2016 (ΦΕΚ 2646/25.08.2016 τεύχος Β’).

Τα νήπια αν και εμπίπτουν στην πρωτοβάθμια εκπαίδευση εν τούτοις δια της παρ.1 του άρθρου 3 του ν.1566/85 ανήκουν στην προσχολική αγωγή και διαχωρίζονται από τους μαθητές της Α/θμιας και Β/θμιας Εκπαίδευσης. Εφ όσον με την υπ αριθμ. Δ4/355/1994 κοινή υπουργική απόφαση το μίσθωμα του κυλικείου καθορίζεται από τον αριθμό των μαθητών της Α/θμιας και Β/θμιας Εκπαίδευσης, σε περίπτωση συστέγασης νηπιαγωγείου με άλλο σχολείο, ο αριθμός των νηπίων δεν θα υπολογίζεται για τον καθορισμό του μισθώματος του κυλικείου. (ΓνΝΣΚ 23/1998 Τμ. Α')

**8.**Η Σχολική Επιτροπή έχει το δικαίωμα να μην κατακυρώσει το διαγωνισμό, εφόσον κρίνει τις προσφορές απαράδεκτες ή για οποιοδήποτε λόγο κρίνει το αποτέλεσμα του διαγωνισμού ασύμφορο.

**9**.Σε περίπτωση αποτυχίας του διαγωνισμού αυτός θα επαναληφθεί ύστερα από 20 ημέρες μετά την ημέρα του διαγωνισμού της πρώτης προκήρυξης , δηλαδή **12/1/2023** την ίδια ώρα και στο ίδιο μέρος.

**10.** Σε περίπτωση αποτυχίας και του επαναληπτικού διαγωνισμού, γίνεται απ΄ ευθείας ανάθεση του κυλικείου σε πρόσωπο που διαθέτει τις νόμιμες προϋποθέσεις, αφού υποβάλλει τα δικαιολογητικά που προβλέπονται από την απόφαση αυτή.

**11.** Σε περίπτωση μη ύπαρξης ενδιαφερομένων για απευθείας ανάθεση, μπορεί να γίνει απευθείας ανάθεση σε άτομα του σχολικού περιβάλλοντος, πάσης φύσεως βοηθητικού προσωπικού που απασχολείται με οποιαδήποτε σχέση εργασίας.

**12.** Τα έξοδαΔημοσίευσης στον τοπικό τύπο βαρύνουν τον ανάδοχο.

**13.** Οι όροι της απευθείας ανάθεσης δεν μπορεί να είναι δυσμενέστεροι των προβλεπόμενων όρων της προκήρυξης. Το ποσό της ανάθεσης δεν μπορεί να είναι μικρότερο από το ελάχιστο όριο εκκίνησης που καθορίζεται στο άρθρο 3 της παρούσης απόφασης.

Με ευθύνη του Προέδρου της Σχολικής Επιτροπής περίληψη της διακήρυξης θα σταλεί για δημοσίευση στον τοπικό τύπο , θα τοποθετηθεί στον πίνακα ανακοινώσεων του σχολείου και στον πίνακα ανακοινώσεων του Δήμου Κιλκίς. Επίσης, η περίληψη της διακήρυξης και όλα τα σχετικά με το διαγωνισμό έγγραφα θα αναρτηθούν στην ιστοσελίδα του Δήμου Κιλκίς , [www.e-kilkis.gr](http://www.e-kilkis.gr/) .